《临江仙 寒柳》
清代·曹景芝

一别西风憔悴尽，江头系马无人。漫天飞絮冻烟昏。

归鸦三四人，风雪认孤村。

瘦损腰支非旧样，谁怜舞态温存。笛声哀怨不堪论。

好留蛮样在，重斗小眉痕。

作者简介：曹景芝，字宜仙，吴县人，同邑陆元第室。毓秀、毓英胞姊，均工词。毓秀有《桐花馆词》，毓英有《锄梅馆词》，汇刻为《花萼联咏集》。